Santu Lussurgiu

Santu Lussurgiu (in italianu San Lussorio, in logudoresu Santu Lussulzu) est vividu a su tempu de Diocletzianu. Dae sa "passio" ischimos chi fut unu "apparator" un'ispecie de bandidore, a servitziu de unu magistradu, po trasmittere s'ordine de si presentare a denantis de su magistradu. Cunvertidu a sa fide cristiana fut cundennadu a essere decolladu in Forum Traiani (Fordongianus). Sos Pisanos ant giuttu relichias de santu Lussulzu a Pisa. In Toscana su santu est connoschidu comente San Rossore. Est meda veneradu in Sardigna: in Fordongianus, Santu Lussurzu, Nuràminis, Ceraxus, Romana e in ateros logos. In sas campagnas de Romana esistit una grutta-santuariu. Po sa festa bi accudit zente meda dae sa biddas affaca.

Category:Biografias
Lussurgiu